Amstel Gold Race

De Amstel Gold Race ies 'n eindaagse fietsrenwedsjtried op de weeg veur profrennersj, die saer 1966 eder jaor in  vreugjaor weurt gereje in Zuud-Limburg. Bies 2000 góng 'n deil van de route ouch door Belsj Limburg. De Amstel Gold Race weurt gerekend tot de "klassiekersj" van 't fietsrenne. Saer 2005 ies de wedsjtried 'n ónderdeil van de UCI Pro Tour, daoveur waor 't ein van de races oet de Waereldbeker. De Amstel Gold Race ies geneump nao 't beermerk Amstel. 

De sjtart van de Amstel Gold Race ies op de Mert van Mestreech. De finish liek saer 2003 bovenaan de Cauberg. Ièrder finishplaatse waore Meersje en Mestreech. 

Bies in de jaore 90 woort de Amstel Gold Race veural door Nederlandse en Belzje fietsrennersj gewónne. Wie de wedsjtried ónderdeil woort van de Waereldbeker woort 't deilnummersjveld internationaler. De Nederlandse fietsrenner Jan Raas haet de Amstel Gold Race 5 kièr gewónne tösje 1977 en 1982. In zienen tied kalde me ouch waal van Amstel Gold Raas. 

Op d'n daag veur de wedsjtried veur profrennersj ies d'r 'n toerversie van de Amstel Gold Race.

In 2020 woort de Amstel Gold Race veur de ièrsjte kièr neet gehouwte, in verband mèt de COVID-19-pandemie. 't Jaor dao-op gaof 't 'n aangepasde versie.

Beklumminge
In de race were of woorte de volgende berg beklómme:
 Keuteberg, vanoet Ingwege
 Loorberg of D'n Dries, van Sjlenake tot Heieraat
 Frómberg, vanoet Etenake
 Ezerbosjwaeg bie Eys
 De Huls
 Subbergröb, van De Nerem nao Sub
 Gulperberg vanoet Partei
 Kruusberg of de Botterweck, vanoet Wahlwiller
 Maasberg in Elsloo Adsjteeg in Baek
 Wolfsberg, bie Hoagkruts
 Vrakelberg, bie Ubachsberg
 Geulemerberg vanoet Geulem nao Berg
 Vaolserberg bie Vaols
 Lange Raorberg vanoet Meersje nao Raor
 Bemelerberg of de Krekelberg, van Bemele nao 't Gastes
 Sjweiberg
 Cauberg in Valkeberg

Euverziech winnaersj
Mansluuj
2025 – Mattias Skjelmose (Denemarke)
2024 – Tom Pidcock (Vereinig Keuninkriek)
2023 – Tadej Pogačar (Sjlovenië)
2022 – Michał Kwiatkowski (Pole)
2021 – Wout Van Aert (Belsj)
2019 – Mathieu van der Poel (Nederland)
2018 – Michael Valgren Andersen (Denemarke)
2017 – Philippe Gilbert (Belsj)
2016 – Enrico Gasparotto (Italië)
2015 – Michał Kwiatkowski (Pole)
2014 – Philippe Gilbert (Belsj)
2013 – Roman Kreuziger (Tsjechië)
2012 – Enrico Gasparotto (Italië)
2011 – Philippe Gilbert (Belsj)
2010 – Philippe Gilbert (Belsj)
2009 – Sergej Ivanov (Rusland)
2008 – Damiano Cunego (Italië)
2007 – Stefan Schumacher (Duutsjland)
2006 – Fränk Schleck (Luxemburg)
2005 – Danilo di Luca (Italië)2004 – Davide Rebellin (Italië)
2003 – Aleksandr Vinokoerov (Kazachstan)
2002 – Michele  Bartoli (Italië)
2001 – Erik Dekker (Nederland)
2000 – Erik Zabel (Duutsjland)
1999 – Michael Boogerd (Nederland)
1998 – Rolf Järmann (Zjwitserland)
1997 – Bjarne Riis (Denemarke)
1996 – Stefano Zanini (Italië)
1995 – Mauro Gianetti (Zjwitserland)
1994 – Johan Museeuw (Belsj)
1993 – Rolf Järmann (Zjwitserland)
1992 – Olaf Ludwig (Duutsjland)
1991 – Frans Maassen (Nederland)
1990 – Adri van der Poel (Nederland)
1989 – Eric Van Lancker (Belsj)
1988 – Jelle Nijdam (Nederland)
1987 – Joop Zoetemelk (Nederland)
1986 – Steven Rooks (Nederland)
1985 – Gerrie Knetemann (Nederland)1984 – Jacques Hanegraaf (Nederland)
1983 – Phil Anderson (Australië)
1982 – Jan Raas (Nederland)
1981 – Bernard Hinault (Frankriek)
1980 – Jan Raas (Nederland)
1979 – Jan Raas (Nederland)
1978 – Jan Raas (Nederland)
1977 – Jan Raas (Nederland)
1976 – Freddy Maertens (Belsj)
1975 – Eddy Merckx (Belsj)
1974 – Gerrie Knetemann (Nederland)
1973 – Eddy Merckx (Belsj)
1972 – Walter Planckaert (Belsj)
1971 – Frans Verbeeck (Belsj)
1970 – Georges Pintens (Belsj)
1969 – Guido Reybrouck (Belsj)
1968 – Harrie Steevens (Nederland)
1967 – Arie den Hartog (Nederland)
1966 – Jean Stablinsky (Frankriek)

Vrouwluuj
2025 – Mischa Bredewold (Nederland)
2024 – Marianne Vos (Nederland)
2023 – Demi Vollering (Nederland)
2022 – Marta Cavalli (Italië)
2021 – Marianne Vos (Nederland)
2019 – Katarzyna Niewiadoma (Pole)
2018 – Chantal Blaak (Nederland)
2017 – Anna van der Breggen (Nederland)
2003 – Nicole Cooke (Vereinig Keuninkriek)
2002 – Leontien van Moorsel (Nederland)
2001 – Debby Mansveld (Nederland)

Externe link
 Officieel website